Blaze7451/Wiki-th-20250601 huggingface dataset:
เจฟฟรีย์ กิโตเมอร์

เจฟฟรีย์ กิโตเมอร์ (Jeffrey Gitomer) เกิดวันที่ 11 กุมภาพันธ์ ค.ศ. 1946 ที่เวสท์ปาล์มบีช รัฐฟลอริดา เป็นทั้งนักเขียน, นักพูดอาชีพ และผู้ฝึกอบรมธุรกิจชาวอเมริกัน ผู้ซึ่งเขียนและบรรยายในระดับสากลเกี่ยวกับการขาย, ความภักดีของลูกค้า และการพัฒนาบุคคล เขาใช้ชีวิตอยู่กับครอบครัวของเขาในชาร์ลอตต์ นอร์ธแคโรไลนา

**การศึกษา**
กิโตเมอร์ เข้าศึกษาที่มหาวิทยาลัยเทมเปิล แต่หลังจากการศึกษาปีแรก เขาก็จากไปเข้าศึกษาที่สถาบันเกอเธ่ ในกรุงเบอร์ลิน ประเทศเยอรมนี ที่ซึ่งเขาได้ศึกษาภาษา ในบทความหนึ่งของ นิตยสารไทมส์ กิโตเมอร์ได้เล่นคำคมเกี่ยวกับการศึกษาระดับอุดมศึกษาของเขาว่า "ผมใช้เวลาไปถึงหกปี คุณไม่จำเป็นต้องใช้เวลาจบหลักสูตรเท่ากับที่ซึ่งผมสำเร็จไปแล้ว" นิตยสารเดอะชาร์ลอตต์ออบเซิร์ฟเวอร์ ได้กล่าวถึงเขาว่า "...วิทยาลัยขับส่งผู้สร้างอาณาจักรอบรมการขายออกมา"

**นักประพันธ์/นักเขียน**
กิโตเมอร์ ได้เขียนหนังสือเก้าเล่ม ซึ่งรวมถึง หนังสือขายดี นิวยอร์กไทมส์ ที่มีชื่อว่า The Sales Bible และ คัมภีร์สุดยอดทัศนคติ ใช่เลย! หนังสือที่ประสบความสำเร็จมากที่สุดของเขาคือ คัมภีร์สุดยอดการขาย ซึ่งมียอดจำหน่ายกว่าสามล้านเล่มทั่วโลก และได้รับการแปลมากกว่า 14 ภาษา หนังสือนี้ยังได้รับเลือกโดยผู้เชี่ยวชาญด้านสิ่งพิมพ์ธุรกิจ ซึ่งได้แก่ แจ็ค คอนเวิร์ท กับ ทอดด์ แซทเทอร์เซ็น ในการจัดอันดับในหนังสือ 100 หนังสือบริหารธุรกิจที่ต้องอ่าน ของพวกเขา

**อ้างอิง**

**แหล่งข้อมูลอื่น**
  SalesCaffeine.com - Weekly Sales Magazine official website-  Jeffrey Gitomer's SalesBlog - official website-  TrainOne.com - official website-  Gitomer.com - official website-  Gitomer on Twitter-  Linkedin profile
หมวดหมู่:นักธุรกิจชาวอเมริกัน
หมวดหมู่:นักเขียนสร้างแรงบันดาลใจชาวอเมริกัน
เจ้าชายอึนจ็อน

เจ้าชายอึนจ็อน (은전군,1759-1778) เป็นพระราชอนุชาต่างพระราชมารดาของ พระเจ้าช็องโจ ถูกเนรเทศเพราะแผนของคนชั่วที่ต้องการโค่นล้มพระราชาและยกพระองค์ขึ้นเป็นพระราชาแทนแต่แผนการล้มเหลว
เจ้าชายอึนจ็อน ประสูติเมื่อปี ค.ศ. 1759 ในรัชกาล พระเจ้าย็องโจ พระอัยกาเป็นพระโอรสของ เจ้าชายรัชทายาทซาโด และเป็นพระราชอนุชาต่างพระราชมารดาของ พระเจ้าช็องโจ เมื่อพระเจ้ายองโจผู้เป็นพระอัยกาสวรรคตลงในปี ค.ศ. 1776 องค์ชายลีซานพระราชนัดดารัชทายาทและพระเชษฐาขององค์ชายอึนจอนจึงได้ขึ้นครองราชย์เป็น พระเจ้าช็องโจ ได้ทรงทำการกวาดล้างขุนนางฝ่ายโนนนที่มีผู้นำคือ ฮงพงฮัน พระบิดาของ พระนางเฮกย็อง พระพันปีของพระเจ้าช็องโจซึ่งสนับสนุนพระเจ้าย็องโจจนแทบจะหมดสิ้นและยกฝ่ายโซนนที่สนับสนุนพระองค์ขึ้นมามีอำนาจแทนทำให้ ฮงซังบอม ขุนนางฝ่ายโนนนซึ่งเป็นพระญาติไม่พอใจได้ร่วมมือกับขุนนางฝ่ายโนนนบางส่วนวางแผนปลงพระชนม์พระเจ้าจองโจในงานพิธีฉลองราชาภิเษกครบ 1 ปีและยกองค์ชายอึนจอนขึ้นเป็นพระราชาองค์ใหม่แต่แผนการนี้ไม่สำเร็จถูกจับได้ฮงซังบอมและเหล่าขุนนางถูกประหารส่วนองค์ชายอึนจอนถูกเนรเทศและสิ้นพระชนม์ในปี 1778 ขณะพระชนม์เพียง 19 พรรษา

**พระราชวงศ์**
พระบิดา: เจ้าชายรัชทายาทซาโด
*พระมารดา: พระสนมคยองบิน ตระกูลปาร์ค
*พระชายา: พระชายาโจ แห่งพยองยาง
*พระโอรสบุญธรรม: เจ้าชายพุงกเย อีดัง (พระโอรสในเจ้าชายอึนอ็อน พระเชษฐาต่างพระมารดา)
หมวดหมู่:บุคคลในยุคราชวงศ์โชซ็อน
หมวดหมู่:ตัวละครในลีซาน จอมบัลลังก์พลิกแผ่นดิน
นกจาบทอง

นกกระจาบทอง (Asian golden weaver; Ploceus hypoxanthus) เป็นนกชนิดหนึ่งในวงศ์นกกระจาบ (Ploceidae) พบในประเทศกัมพูชา, อินโดนีเซีย, ลาว, พม่า, ไทย, และเวียดนาม
มีแหล่งที่อยู่ตามธรรมชาติในพื้นที่เขตร้อนและกึ่งเขตร้อนในพื้นที่ลุ่มน้ำท่วมถึง ทุ่งหญ้า หนองบึง และพื้นที่เกษตรกรรม ปัจจุบันเป็นสปีชีส์ที่ถูกคุกคามเพราะการทำลายถิ่นฐานธรรมชาติ
นกกระจาบทองเป็นสัตว์ป่าคุ้มครอง พ.ศ. 2546 ตามพระราชบัญญัติสงวนและคุ้มครองสัตว์ป่า พ.ศ. 2535

**อ้างอิง**
 BirdLife International 2004.   Ploceus hypoxanthusfix-attempted=yes .    2006 IUCN Red List of Threatened Species.   Downloaded on 26 July 2007.
หมวดหมู่:นกจาบ
หมวดหมู่:นกที่พบในประเทศไทย
วิกิพีเดีย:การอนุญาโตตุลาการ/ดัชนี

== คดีความ**

**2555**
 9 ก.ค. - ผู้ใช้ Horus ไม่เป็นกลาง (ปิด 31 ก.ค.)

**การจัดการภายใน**

**2558**
 29 มี.ค. - การแต่งตั้งผู้ตรวจสอบผู้ใช้ (4)- 22 มี.ค. - การแต่งตั้งผู้ตรวจสอบผู้ใช้ (3) (ปิด 24 มี.ค.)

**2557**
 13 ม.ค. - นายทะเบียน (2557) (ปิด 14 ม.ค.)

**2556**
 22 ธ.ค. - ระงับสิทธิผู้ดูแลระบบประจำ พ.ศ. 2556- 22 มี.ค. - การแต่งตั้งผู้ตรวจสอบผู้ใช้ (2) (ปิด 7 เม.ย.)

**2555**
 31 ก.ค. - นายทะเบียน G(x) ลาออก (ปิด 18 มี.ค. 2556 โดยมีผลย้อนหลังไปถึงวันที่ 1 ส.ค. 2555)- 4 ก.พ. - ระงับสิทธิ์ผู้ดูแล 2555-2 (ปิด 25 ก.พ.)- 15 ม.ค. - ระงับสิทธิ์ผู้ดูแล 2555-1 (ปิด 1 ก.พ.)- 2 ม.ค. - การแต่งตั้ง Check User หรือ Oversighter (ปิด 22 ม.ค.)- 2 ม.ค. - นายทะเบียน (ปิด 17 ม.ค.)- 2 ม.ค. - รายงานตัวต่อมูลนิธิวิกิมีเดียและการจัดตั้งระบบคณะอนุญาโตตุลาการ (ปิด 17 ม.ค.)

**กรณีศึกษา**

**2556**
 17 ต.ค. -  สถานะลิขสิทธิ์ของภาพที่ดัดแปลงหรือทำซ้ำ

**2555**
 8 มี.ค. -  การบล็อกไอพีก่อกวน- 13 ม.ค. -  บุคคลร้องขอให้ลบบทความเกี่ยวกับตัวเอง
หมวดหมู่:การอนุญาโตตุลาการวิกิพีเดีย
วิกิพีเดีย:การอนุญาโตตุลาการ/ดัชนี/รายงานตัวต่อมูลนิธิฯ

== การรายงานตัวต่อมูลนิธิวิกิมีเดียและการจัดตั้งระบบคณะอนุญาโตตุลาการ**
ผมได้แจ้งทุกท่านแล้ว อาจใช้เอกสารใดที่ทางราชการออกให้ก็ได้ รวมถึงบัตรประชาชนที่มีภาษาอังกฤษ เมื่อทางมูลนิธิวิกิมีเดียตรวจสอบเอกสารเสร็จแล้ว รายชื่อของท่านจะปรากฏใน :m:Identification noticeboard ซึ่งขอให้คัดลอก diff ประวัติการรับทราบของมูลนิธิมาใส่ไว้ด้านล่างนี้ด้วยครับ การดำรงตำแหน่งคณะอนุญาโตตุลาการจะสมบูรณ์ได้ก็ต่อเมื่อผ่านขั้นตอนนี้ไปแล้วนะครับโปรดรีบดำเนินการ --taweethaも 07:53, 2 มกราคม 2555 (ICT)
# octahedron80 -  diff 
# Tmd -  diff 
# B20180 -  diff 
# Pongsak_ksm -  diff 
# Taweethaも -  diff 
หมายเหตุ 
# อย่าลืมใส่หน้านี้ (วิกิพีเดีย:คณะอนุญาโตตุลาการ/กระดานประกาศ) ในรายการเฝ้าดู (watchlist) ด้วยนะครับ  ในวาระต่อไปอาจแจ้งที่หน้านี้เพียงอย่างเดียว โดยไม่มีการแจ้งที่หน้าพูดคุยอีก  --taweethaも 10:51, 2 มกราคม 2555 (ICT)
# หากท่านประสงค์เปิดเผยอีเมลส่วนบุคคลสามารถทำได้ที่ วิกิพีเดีย:การอนุญาโตตุลาการ ด้านล่างมีที่ให้ใส่อีเมล
# หากท่านต้องการขอใช้เมลกลุ่มส่วนกลาง lists.wikimedia.org จากมูลนิธิวิกิมีเดีย และยินดีบอกรับข่าวสารผ่านอีเมลดังกล่าว กรุณาลงชื่อด้านล่าง
#; สรุป
# การเริ่มดำรงตำแหน่ง อตก. ของทุกท่านสมบูรณ์อย่างเป็นทางการโดยการรับรองของมูลนิธิวิกิมีเดีย
# ถือว่า อตก. ทั้งคณะไม่มีความประสงค์ในการขอใช้อีเมล lists.wikimedia.org ในปัจจุบัน 
ขอปิดหัวข้อนี้ ณ บัดนี้ --taweethaも 03:22, 17 มกราคม 2555 (ICT)

**ตัวอย่างวิธีส่งเอกสารการระบุตัวตนทางอีเมล**
ส่งไปที่ secure-infowikimedia.org
As of January 1, 2012, the election of the Arbitration Committee of Thai Wikipedia has ended
and five out of six candidates have been elected by the community.
From this page: "วิกิพีเดีย:การเลือกตั้งคณะอนุญาโตตุลาการ ธันวาคม 2554" on Thai Wikipedia,
I am User:, the one who has been elected. To satisfy the Access to Non-Public Data policy,
I have to provide my identification.
I already attached the copy of my Thai National ID Card which is an official document with this e-mail.
(I have no any driver's license nor passport.)
My name is Mr.  (first name - last name) and my age is now .
I also have another bot account, User:, on Thai Wikipedia for semi-automatic cleanup purpose.
When you receive this e-mail, please notify on the identification noticeboard on Meta-Wiki as well.
Sincerely,
อย่าลืมแนบไฟล์สแกนเป็นรูปภาพหรือ pdf (แนะนำ pdf) ตรงคำว่า "วิกิพีเดีย:การเลือกตั้ง..." ควรทำลิงก์ไปยัง WP:ACE2011 ถ้าจะส่งสำเนาบัตรอย่างอื่น ก็เปลี่ยนตรงกลางเอา --octahedron80 13:05, 2 มกราคม 2555 (ICT)
: เขียนเป็นทางการโดยแท้ ;-) ตอนที่ผมอีเมลไป ได้แจ้งรายชื่อบัญชีผู้ใช้ของทั้ง 4 ท่านและลิงก์การเลือกตั้งไปแล้ว ดังนั้นทางผู้รับคงทราบเรื่องอยู่แล้ว เขาเป็นกันเองดีครับ และบอกว่าถ้ามีอะไรให้ช่วยเหลือก็เมลหาเขาได้เลย --taweethaも 13:25, 2 มกราคม 2555 (ICT)
:: จะเขียนอย่างอื่นก็ได้ แต่จุดสำคัญคือต้องระบุไอดีไปด้วยครับ ไม่งั้นเขาไม่รู้ว่าของใคร --octahedron80 13:34, 2 มกราคม 2555 (ICT)
วิกิพีเดีย:การอนุญาโตตุลาการ/ดัชนี/นายทะเบียน

== นายทะเบียน**
เรื่องนายทะเบียนซึ่งจะเป็นผู้ช่วยการอนุญาโตตุลาการนั้น คุณ Horus เสนอชื่อคุณ G(x) กับตัวคุณ Horus เอง จึงเรียนมาเพื่อพิจารณา --taweethaも 11:06, 2 มกราคม 2555 (ICT)
เหลืออีกคนไม่มาลงคะแนนเสียที --octahedron80 19:20, 13 มกราคม 2555 (ICT)
 สนับสนุน
#  --taweethaも 10:14, 2 มกราคม 2555 (ICT)
#  G(x) กับ Horus ทั้งสองคน --octahedron80 13:39, 2 มกราคม 2555 (ICT)
#  เห็นด้วยทั้ง 2 คน --Pongsak ksm 22:02, 2 มกราคม 2555 (ICT)
#  เห็นเหมาะสมตามเสนอครับ --link=User:Tmd    ผู้ใช้Tmd | พูดคุย 21:48, 16 มกราคม 2555 (ICT)
 คัดค้าน
 เป็นกลาง
#  งดออกเสียง --B20180 09:46, 7 มกราคม 2555 (ICT)
 อภิปราย
#  คุณ Sry85 แสดงความห่วงใยและคัดค้านเมื่อ 17:13, 14 มกราคม 2555 (ICT) มีความดังนี้ "คุณ Horus ไม่เหมาะสมกับการเป็นนายทะเบียน โดยในหน้าที่ที่ เป็นตัวกลางระหว่าง คอต. กับบุคคลภายนอก เนื่องจากมักใช้คำพูดไม่เหมาะสมกับผู้ใช้อื่นหลายครั้ง" 
#* คุณ Horus ตอบว่า "นายทะเบียนไม่ได้ประสานตุลาการกับบุคคลภายนอก เพียงแต่ช่วยเหลืองานตุลาการเท่านั้น และอีกประการหนึ่ง การเสนอดังกล่าวเป็นเรื่องของตุลาการจะตัดสินใจ"
#** คุณ Sry85 ถามต่อว่า "ตกลงนายทะเบียนไม่ได้ประสานตุลาการกับบุคคลภายนอกเหรอครับ คุณ G(x) อธิบายเช่นนั้น แล้วทำอะไรบ้างเหรอครับ ถ้าผู้ช่วย คอต. ไม่ต้องมีตำแหน่งแบบนี้ได้มั๊ยครับ หรือว่าต้องมี"
#*** คุณ Horus ตอบว่า "ที่จริงงานตุลาการจะให้ตุลาการทำหมดเลยก็ได้ แต่การมีนายทะเบียนก็เป็นการแบ่งเบาภาระ อันนี้เอาความคิดมาจากวิกิพีเดียภาษาอังกฤษ" -- 17:30, 14 มกราคม 2555 (ICT)
#* ตามกติกาของหน้านี้ให้ คอต. เขียนเท่านั้น เพื่อรักษากติกา ก็ถือว่าผมเขียนแล้วกัน โดยยก quote ของแต่ละท่านมาตามที่ท่านเขียน หากมีประเด็นสงสัยเพิ่มเติมว่ากันต่อที่หน้าอภิปรายของหน้านี้นะครับ --taweethaも 09:08, 15 มกราคม 2555 (ICT)
#* ผมเข้าใจความห่วงใยของคุณ Sry85 ขอเรียนชี้แจงดังนี้ครับ
#** (1) นายทะเบียนเป็นอาสาสมัครที่ยินดีรับหน้าที่ตามที่ คอต. มอบหมาย ซึ่ง คอต. อาจมอบหมายงานที่เกี่ยวกับการติดต่อบุคคลภายนอกให้หรือไม่ก็ได้
#** (2) หาก คอต. คนใดคนหนึ่ง หรือทั้งคณะ มอบหมายหรือมอบอำนาจให้ นายทะเบียนหรืออาสาสมัครท่านใดในชุมชนกระทำการแทนตน ก็ต้องร่วมรับผิดชอบในการกระทำของบุคคลที่รับมอบหมายไปทำด้วย (อนุโลมตามหลักตัวการ-ตัวแทนในกฎหมายไทย)
#** (3) สำหรับนายทะเบียนในกรณีนี้ เป็นเพียงการสรรหาบุคคลเฉยๆ ยังไม่มีการมอบหมายหน้าที่ใดให้ และการมอบหมายหน้าที่ยังสามารถมอบหมายเป็นเฉพาะคราวหรือให้มีผลบังคับจนกว่าจะยกเลิกก็ได้
#** (4) อาจเป็นไปได้ว่านายทะเบียนทั้งสองท่านอาจได้รับการมอบหมายงานที่ต่างกันให้เหมาะกับทักษะ ความชำนาญและความสนใจครับ (admin 1 ท่าน non-admin 1 ท่านก็ทำงานได้ต่างกันครับ เหมือนผมเสนอ  Check user ด้านบน)
#* --taweethaも 09:29, 15 มกราคม 2555 (ICT)
 สรุป
# ทั้งสองท่าน คุณ Horus และคุณ G(x) เป็นนายทะเบียน คอต. นับแต่บัดนี้เป็นต้นไป และมีสิทธิ์เขียนข้อความในหน้ากระดานประกาศได้ตามกฎ
# คอต. จะพึงระลึกถึงข้อห่วงใยของคุณ Sry85 และรับผิดชอบต่อการกระทำที่ได้มอบหมายผ่านนายทะเบียนตามสมควร
--taweethaも 03:26, 17 มกราคม 2555 (ICT)
วิกิพีเดีย:การอนุญาโตตุลาการ/ดัชนี/บุคคลร้องขอให้ลบบทความเกี่ยวกับตัวเอง

== บุคคลร้องขอให้ลบบทความเกี่ยวกับตัวเอง**
บทความเกี่ยวกับชีวประวัติบุคคลสำคัญที่ผู้อื่นนำมาเขียนลงในวิกิพีเดีย เป็นการปฏิบัติตามนโยบายห้ามเขียนอัตชีวประวัติ และบทความดังกล่าวผ่านนโยบายความโดดเด่น แต่ผู้ที่ถูกกล่าวถึงกลับไม่ต้องการให้เผยแพร่ในวิกิพีเดีย และร้องขอให้ลบบทความดังกล่าวด้วยสาเหตุไม่ได้รับอนุญาต โดยเบื้องต้นไม่สามารถกระทำได้ เพราะขัดต่อนโยบายไม่มีเซ็นเซอร์ นโยบายเจ้าของบทความวิกิพีเดีย และประเด็นอื่นได้แก่การป้องกันแอบอ้างเป็นผู้ที่ถูกกล่าวถึง การเขียนประวัติบุคคลใด ๆ ไม่จำเป็นต้องขออนุญาต และประวัติการงานของบุคคลนั้นสามารถเข้าถึงได้เป็นที่ประจักษ์ในสาธารณะ กรณีศึกษาเรื่องนี้ดูได้จากบทความ ลาวัณย์ ถนัดศิลปกุล และการอภิปรายที่เกี่ยวข้องใน oldid=3713727 วิกิพีเดีย:แจ้งผู้ดูแลระบบ
โดยเบื้องต้นสืบทราบว่า เดิมทีบทความนี้เริ่มต้นเขียนโดยไอพีไม่ลงทะเบียน ต่อมาผู้ใช้ชื่อ "Lawan Thanadsillapakul" ได้สมัครเข้ามาแก้ไขบทความช่วงหนึ่ง ทำให้ผู้ใช้ "Horus" อนุมานว่า เจ้าตัวอาจเป็นคนเขียนเอง และผิดนโยบายห้ามเขียนอัตชีวประวัติ บทความจึงถูกติดป้าย "อัตชีวประวัติ" เนื่องด้วยข้อสันนิษฐานว่า ผู้ใช้ที่ตั้งชื่อไอดีด้วยชื่อตัวเองและเขียนบทความเกี่ยวกับตัวเองอาจเป็นคนคนเดียวกัน การติดป้ายของ "Horus" จึงถือว่าเป็นกระทำเยี่ยงพลเมืองดีโดยมิได้มุ่งร้ายให้เกิดความเสียหาย หลังจากนั้น ผู้ใช้ชื่อ "ลาวัณย์ ถนัดศิลปกุล" (ผู้ถูกกล่าวถึง) ได้เข้ามาโต้แย้งว่าเกิดความเสียหายอันเนื่องจากข้อความในป้ายเป็นการวิจารณ์ต่อตัวเอง (ข้อความว่า แสวงหาผลประโยชน์) และต้องการให้ลบบทความเพราะไม่ได้รับอนุญาตให้นำมาลง
ผมได้ชี้แจงไปแล้วว่าป้ายมีไว้สำหรับแจ้งเตือนปัญหาแก่ผู้ใช้ ซึ่งจะแสดงข้อความเหมือนกันหมด มิได้มีไว้วิจารณ์บุคคลใดบุคคลหนึ่ง "ลาวัณย์ ถนัดศิลปกุล" จึงร้องขอให้นำป้ายออกและให้แก้ไขข้อความในป้ายไม่ให้มีสำนวนโจมตีบุคคล จากนั้นผมจึงได้ดำเนินการตามที่ผู้ใช้ดังกล่าวร้องขอ (แม่แบบอัตชีวประวัติ และแม่แบบใคร) และบทความก็สามารถคงอยู่ได้ต่อไป
นอกจากนี้ผู้ใช้ชื่อ "Aristitleism" ได้แนะนำนโยบาย Courtesy blanking of talkpage or deletion debates จากวิกิพีเดียภาษาอังกฤษ ซึ่งยังไม่มีการใช้ในวิกิพีเดียภาษาไทย รายละเอียดแท้จริงของนโยบายนี้ยังไม่เป็นที่ทราบแน่ชัด --octahedron80 20:16, 13 มกราคม 2555 (ICT)
บิวด์-อะ-แบร์ เวิร์กช็อป

ไฟล์:Bbworkshop cbp.jpg|thumb|right|250px|ร้าน "เมคยัวร์โอนเฟนาติค" ที่ ซิติเซนส์แบงค์พาร์ค ใน ฟิลาเดลเฟีย รัฐเพนซิลเวเนีย
บิวด์-อะ-แบร์ เวิร์กช็อป (Build-A-Bear Workshop; BBW) เป็นร้านค้าปลีกสัญชาติอเมริกัน มีสำนักงานใหญ่อยู่ที่เซนต์หลุยส์ รัฐมิสซูรี ที่ซึ่งจำหน่ายตุ๊กตาหมีเท็ดดี้ และตุ๊กตาสัตว์อื่นๆ โดยลูกค้าสามารถเดินทางไปทำกิจกรรมกับการผลิตตุ๊กตาสัตว์ตามทางเลือกของตนเองได้ และสามารถกำหนดได้เองในระหว่างการเยี่ยมชมของพวกเขา และถือเป็นสิ่งดึงดูดขนาดใหญ่ที่สุดของการดำเนินการในรูปแบบนี้ บริษัทได้รับรางวัลสำหรับคุณภาพด้านสภาพแวดล้อมการทำงาน โดยเฉพาะอย่างยิ่ง ในฐานะเป็นสถานที่ทำงานสำหรับวัยรุ่น

**ประวัติ**
บิวด์-อะ-แบร์ เวิร์กช็อป ก่อตั้งขึ้นโดย แม็กซีน คลาร์ก ใน ค.ศ. 1997 กับร้านแห่งแรกในเซนต์หลุยส์แกลเลอเรีย โดยใน ค.ศ. 2007 ทางร้านค้าได้จำหน่ายตุ๊กตาหมีกว่า 50 ล้านตัว และมีร้านมากกว่า 400 แห่งทั่วโลกในออสเตรเลีย, เบลเยียม, แคนาดา, เดนมาร์ก, ฝรั่งเศส, เยอรมนี, ญี่ปุ่น, เกาหลีใต้, เนเธอร์แลนด์, นอร์เวย์, ไอร์แลนด์, โปแลนด์, รัสเซีย, สิงคโปร์, แอฟริกาใต้, สวีเดน, ไต้หวัน, ไทย, สหราชอาณาจักร และสหรัฐอเมริกา รวมถึงเปอร์โตริโก ในขณะที่ร้านค้า บิวด์-อะ-แบร์ ส่วนใหญ่อยู่ในห้างสรรพสินค้า และใน ค.ศ. 2008 บริษัทได้เปิดร้านค้าในสนามเมเจอร์ลีกเบสบอลห้าแห่ง
ใน ค.ศ. 2010 เพื่อเป็นเกียรติแก่การฉลองครบรอบ 50 ปีซานริโน บิวด์-อะ-แบร์ ได้เปิดตัวลิมิเต็ดอิติชันตัวละครซานริโน ซึ่งรวมถึง เฮลโลคิตตี้, ช็อคโก้แคท, มายเมโลดี้ และ เคโระปี้ ในรายการนี้ยังรวมถึงพวงกุญแจขนาดเล็กของสี่ตัวละครที่มาพร้อมกับเดียร์รี่ลู ใน ค.ศ. 2010 บิวด์-อะ-แบร์ ยังเริ่มจำหน่ายจูจูเพ็ทส์ ซึ่งอยู่ในกลุ่มแฮมสเตอร์อิเล็กทรอนิกส์ ที่ผลิตโดยเซอเปียแอลแอลซี
ในช่วงเริ่มต้น ค.ศ. 2011 บิวด์-อะ-แบร์ ได้เสริมให้ วิคทอเรีย จัสติซ เป็นตัวแทนคนใหม่ของพวกเขา โดยในช่วงกลางปี เธอได้ปรากฏตัวขึ้นในทุกโฆษณาของบิวด์-อะ-แบร์ เวิร์กช็อป และบิวด์-อะ-แบร์ ยังได้เปิดตัวภาพยนตร์ที่สามารถใช้ได้บนไอแพดผ่านทางโมพิกซ์ในเดือนธันวาคม ค.ศ. 2011 

**อ้างอิง**

**แหล่งข้อมูลอื่น**
  Official Website-  Build-A-Bearville date=2011-03-30 -  Friends 2B Made date=2009-03-12 -  Build-A-Dino date=2015-05-02 
หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:อดีตบริษัทจดทะเบียนในตลาดหลักทรัพย์แห่งประเทศไทย

อดีต
ไทย
หมวดหมู่:ประวัติศาสตร์ของตลาดหลักทรัพย์ในประเทศไทย
หมวดหมู่:บริษัทจดทะเบียนในตลาดหลักทรัพย์เอ็ม เอ ไอ

บริษัทที่จดทะเบียนในตลาดหลักทรัพย์เอ็ม เอ ไอ
บริษัท
เอ็ม เอ ไอ
เอ็ม เอ ไอ
ศักดา คงเพชร

ศักดา คงเพชร (เกิด 3 มีนาคม พ.ศ. 2504) อดีตสมาชิกสภาผู้แทนราษฎรจังหวัดร้อยเอ็ด และอดีตรัฐมนตรีช่วยว่าการกระทรวงศึกษาธิการ ในรัฐบาลยิ่งลักษณ์ ชินวัตร สังกัดพรรคเพื่อไทย แกนนำกลุ่มอีสานพัฒนา

**ประวัติ**
ศักดา เกิดวันที่ 3 มีนาคม พ.ศ. 2504 ที่อำเภอเสลภูมิ จังหวัดร้อยเอ็ด เป็นบุตรนายประวิทย์ กับนางบัวเรียน คงเพชร ด้านครอบครัวสมรสกับนางจิตรา คงเพชร (สกุลเดิม: อินทร์โสม) สมาชิกสภาองค์การบริหารส่วนจังหวัดร้อยเอ็ด
สำเร็จการศึกษาชั้นมัธยมปลายจากโรงเรียนโยธินบูรณะ และปริญญาตรีทางด้านศิลปศาสตรบัณฑิต สาขาการจัดการ จากมหาวิทยาลัยราชภัฏร้อยเอ็ด

**การทำงาน**

**การเมือง**
ศักดา คงเพชร เริ่มเข้าสู่งานการเมืองในการเลือกตั้ง พ.ศ. 2538 ได้รับเลือกตั้งเป็นสมาชิกสภาผู้แทนราษฎร จังหวัดร้อยเอ็ด สังกัดพรรคชาติไทย ต่อมาในการเลือกตั้ง พ.ศ. 2539 จึงย้ายมาสังกัดพรรคความหวังใหม่ กระทั่งในการเลือกตั้ง พ.ศ. 2544 ได้ย้ายมาสังกัดพรรคไทยรักไทย และได้รับเลือกตั้งเรื่อยมา ในนามของพรรคพลังประชาชน และพรรคเพื่อไทย
ศักดา คงเพชร เคยได้รับการแต่งตั้งเป็นเลขานุการรัฐมนตรีประจำสำนักนายกรัฐมนตรี (พลเอกธรรมรักษ์ อิศรางกูร ณ อยุธยา) และได้รับตำแหน่งรัฐมนตรีช่วยว่าการกระทรวงศึกษาธิการ ในรัฐบาลนางสาวยิ่งลักษณ์ ชินวัตร (2) แต่จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 8 จนกระทั่งในเดือนตุลาคมของปีเดียวกัน เขาถูกปรับออกจากตำแหน่งดังกล่าว

**สมาชิกสภาผู้แทนราษฎร**
ศักดา คงเพชร ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดร้อยเอ็ด สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดร้อยเอ็ด สังกัดพรรคความหวังใหม่
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดร้อยเอ็ด สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดร้อยเอ็ด สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดร้อยเอ็ด สังกัดพรรคพลังประชาชน (พ.ศ. 2541) → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดร้อยเอ็ด สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดร้อยเอ็ด สังกัดพรรคเพื่อไทย

**รัฐมนตรีช่วยว่าการกระทรวงศึกษาธิการ**
ศักดา คงเพชร ได้รับแต่งตั้งเป็นรัฐมนตรีช่วยว่าการกระทรวงศึกษาธิการ และได้รับมอบหมายให้กำกับดูแลงานของสำนักงานคณะกรรมการการอาชีวศึกษา โดยผลงานที่สำคัญคือ การจัดตั้งสถาบันอาชีวศึกษาเกษตร จำนวน 4 แห่ง เพื่อขยายโอกาสให้วิทยาลัยเกษตรและเทคโนโลยี สามารถเปิดสอนในระดับปริญญาตรีได้ รวมทั้งการสานต่อการสืบสวนกรณีการทุจริตจัดซื้อครุภัณฑ์อาชีวศึกษา ในช่วงรัฐบาลที่ผ่านมา ซึ่งมีนางสาวนริศรา ชวาลตันพิพัทธ์ เป็นรัฐมนตรี

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  ประวัติจาก พรรคเพื่อไทย date=2012-03-28 
หมวดหมู่:บุคคลจากอำเภอเสลภูมิ
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดร้อยเอ็ด
หมวดหมู่:พรรคชาติไทย
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากมหาวิทยาลัยราชภัฏร้อยเอ็ด
หมวดหมู่:บุคคลจากโรงเรียนโยธินบูรณะ
อาตาริ

เครื่องเล่นอาตาริ 2600
อาตาริ (อังกฤษ: Atari Inc.) เป็นบริษัทผลิตเครื่องเล่นวิดีโอเกมของสหรัฐอเมริกา ที่มียอดขายหลายล้านเครื่องในช่วงปลายทศวรรษ 1970
ในปี 1971 โนแลนบุชเนล และเท็ดแดปนีย ก่อตั้งบริษัทไซเซอจีเอ็นจิเนียริง และได้ออกแบบสร้างวิดีโอเกมอาเขตเครื่องแรกคือคอมพิวเตอร์สเปซให้กับบริษัทนัตติงแอตโซซิเอต จนวันที่ 27 มิถุนายน 1972 บริษัทอาตาริ อิงค์ ได้ถูกก่อตั้งขึ้นและได้ว่าจ้าง อลันอัลคอรน เป็นวิศวกรด้านการออกแบบ บุชเนลตัดสินใจให้ อัลคอรน ได้ทดสอบความสามารถโดยพัฒนาเกมเลียนแบบ เกมเทเบิลเทนนิสของเครื่อง แม็กนาวอกซ์โอดีสซี ซึ่งออกวางตลาดโดยใช้ชื่อว่า ป็อง โดยแรกเริ่ม ป็อง เป็นเครื่องเล่นเกมอาเขต ต่อมาวางจำหน่ายเป็นเครื่องเล่นเกมในบ้าน บุชเนลเลือกชื่อ อาตาริ จากศัพท์ในเกมโกะ คำว่า อาตาริ ซึ่งหมายถึงกลุ่มก้อนหินซึ่งหมายถึงคู่ต่อสู้กำลังจะถูกทำให้แพ้ คำว่า อาตาริในภาษาญี่ปุ่นแปลว่า เรื่องกำลังจะเกิดขึ้นหรือบางคนกำลังถูกลอตเตอรี่ 
ในปี 1976 บุชเนลว่าจ้าง บริษัทกลาสวัลเลย์ สร้างเครื่องเล่นวิดีโอเกมที่ยืดหยุ่นและมีราคาประหยัดผลงานที่ได้คือ อาตาริวิดีโอคอมพิวเตอร์ซิสเต็ม หรือ วีซีเอส ซึ่งต่อมามีชื่อว่า อาตาริ 2600 แต่เนื่องจากการนำออกสู่ตลาดต้องใช้ทุนจำนวนมาก บุชเนลจึงตัดสินใจขายสิทธิให้กับ วอร์เนอร์คอมมิวนิเคชั่น ในราคา 28-32 ล้านดอลลาร์สหรัฐ และนำเงินที่ได้ไปซื้อ โฟวเกอร์แมนชั่น บุชเนลยังทำงานอยู่ในบริษัทต่อไปจนถูกไล่ออกในเดือนธันวาคม ปี 1978
ในการสร้างอาตาริ 2600 ถูกกำหนดให้วางตลาดได้ 3 ปี ในระหว่างนี้บริษัทต้องพัฒนาผลิตภัณฑ์ใหม่โดยให้มีประสิทธิภาพสูงสุดเท่าที่จะทำได้ ในที่สุดได้ออกวางจำหน่าย เครื่องรุ่นที่มีคีย์บอร์ดในตัว ในชื่อ อาตาริ 800 และรุ่นประหยัด ในชื่อ อาตาริ 400 อย่างไรก็ตามสินค้าไม่ได้รับการตอบรับจากตลาดดีเท่าที่ควรเนื่องจากผู้บริโภคให้ความสนใจ แอปเปิล ทู มากกว่าภายหลังบริษัทจึงตัดสินใจที่จะยกเลิกคีย์บอร์ดในตัว และกลับไปทำเครื่อง อาตาริ 5200
ภายใต้การบริหารงานของ วอร์เนอร์ อาตาริสามารถขายเครื่องรุ่น 2600 ได้หลายล้านเครื่องและกลายเป็นบริษัทที่มียอดขายเติบโตสูงสุดในช่วงเวลานั้น อย่างไรก็ตามพอถึงช่วงต้นปี 1980 เกิดการแข่งขันราคาอย่างมากในตลาดเครื่องเล่นเกม จากนั้นอาตาริไม่เคยประสบความสำเร็จอีกเลย วอร์เนอร์ขายสิทธิเครื่องเล่นเกม ให้ แจ็กทาไมล ในปี 1984 และขายสิทธิตัวเกมอาตาริ ให้นัมโค ในปี 1985 
ทาไมล บริหารอาตาริในนามบริษัท อาตาริคอร์ป และออกจำหน่ายผลิตภัณฑ์คอมพิวเตอร์ตั้งโต๊ะในชื่อ อาตาริ เอสที ในเดือน เมษายน ของปี 1985 ต่อมาในปี 1989 ออกผลิตภัณฑ์ เครื่องเล่นเกมขนาดเล็กชื่อ อาตาริ ลิงนซ์ อย่างไรก็ตามต้องต่อสู้อย่างหนักกับ เกมบอย ของนินเท็นโด จึงหันกลับไปพัฒนาเครื่องเล่นเกมรุ่น จากัวร์ แต่ไม่ประสบผลสำเร็จทางการตลาด ในปี 1996 บริษัทควบรวมกับ บริษัทเจทีเอสอิงค์ ผู้ผลิตดิสไดรฟ์ ในปี 1998 เจทีเอสตัดสินใจขายชื่อ อาตาริ และสินทรัพย์ทั้งหมดให้กับ แฮสโบรวอินเตอร์แอกทีฟ ในราคา 5 ล้านดอลลาร์สหรัฐ
หมวดหมู่:บริษัทวิดีโอเกม
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2515
รายชื่อธงในประเทศอาเซอร์ไบจาน

ตารางข้างล่างนี้แสดงภาพธงต่างๆที่ใช้ในประเทศอาเซอร์ไบจาน.

**ธงชาติ**

**ธงตำแหน่งราชการ**

**ธงทหาร**

**ธงกองกำลังกึ่งทหาร**
} 
ตั้งแต่ 
ธงประจำกรมศุลกากร 
หน่วยความมั่นคงกลาง


Milli Qvardiyasının Döyüş Bayrağı.png 
ตั้งแต่ 4 ตุลาคม 2005 
กองกำลังแห่งชาติ 
กระทรวงกิจการภายใน
Flag of the Azerbaijani Internal Troops (reverse).svg 
ตั้งแต่ 11 มีนาคม 2002 
กองกำลังภายใน 
Azerbaijan Internal Troops flag.png 

ธงแสดงหน่วยกองกำลังภายใน 

Azerbaijan "Vashaq" Special Forces flag.png 


กระทรวงยุติธรรม

ตั้งแต่ 21 พฤศจิกายน 2008 
กรมรัฐทัณฑ์ 
กระทรวงสถานการณ์ฉุกเฉิน
Flag AR FHN.gif 
ตั้งแต่ 21 มิถุนายน 2007 
ธงประจำหน่วยกระทรวงสถานการณ์ฉุกเฉิน 
ธงพื้นสีฟ้า กลางธงมีตรากระทรวงสถานการณ์ฉุกเฉินอาเซอร์ไบจาน

ธงประจำกองบินกระทรวงสถานการณ์ฉุกเฉิน 
ธงพื้นสีฟ้า ตอนบนเหนือปีกนกสีทองมีรูปตรากระทรวงสถานการณ์ฉุกเฉิน 

**ธงหมายยศ**
} 
ธงผู้บังคับการกองเรือ (ผู้บังคับการหน่วยเฉพาะกิจ) 
ธงรัฐนาวีต่อชายหางแซงแซวสีแดง.

ธงผู้บังคับหมู่เรือ 
ธงรัฐนาวีต่อชายหางแซงแซวสีฟ้า.
Senior Officer Afloat (Azerbaijan).png 
ธงผู้บังคับการอาวุโส 
ธงรัฐนาวีต่อชายหางแซงแซวสีขาว.
หน่วยยามฝั่งพิทักษ์ชายแดน
Flag of the President of Azerbaijan on board of a ship of the State Border Service.svg 
ตั้งแต่ 4 ตุลาคม 2018 
ธงประจำตำแหน่งประธานาธิบดี ในฐานะผู้บัญชาการทหารสูงสุด (เรือยามฝั่งพิทักษ์ชายแดน) 
Flag of the Chief of the Azerbaijan State Border Service - Commander of Border Troops.svg 
ผู้บัญชาการหน่วยพิทักษ์ชายแดน 
Flag of the Chief of General Staff of the Border Troops of the Azerbaijan State Border Service.svg 
เสนาธิการหน่วยพิทักษ์ชายแดน 
Flag of the Commander of Group of Vessels of the Azerbaijan State Border Service.svg 
ธงผู้บัญชาการหมู่เรือยามฝั่งพิทักษ์ชายแดน 
Masthead Pennant of the Azerbaijan Border patrol vessels.svg 
ธงผู้บังคับการเรือยามฝั่ง 
ธงรัฐนาวีต่อชายหางแซงแซวสีเขียว.
Command Pennant of the Azerbaijan Border patrol vessels.svg 
ธงผู้บังคับเรือตรวจการณ์ยามฝั่ง 
ธงรัฐนาวีต่อชายหางแซงแซวสีเขียว.
กระทรวงสถานการณ์ฉุกเฉิน
Flag of the President of Azerbaijan on board of MES ship.png 
ตั้งแต่ 21 มิถุนายน 2007 
ธงประจำตำแหน่งประธานาธิบดี ในฐานะผู้บัญชาการทหารสูงสุด (เรือในสังกัดกระทรวงสถานการณ์ฉุกเฉิน) 
Flag of the Minister of Emergency Situations of Azebaijan on board of MES ship.png 
รัฐมนตรีว่าการกระทรวงสถานการณ์ฉุกเฉิน 

**ธงกีฬา**

**ธงในอดีต**

**จักรวรรดิรัสเซีย**

**สหภาพโซเวียต**

**สาธารณรัฐปกครองตนเอง**

**ดูเพิ่ม**
 เพลงชาติสาธารณรัฐอาเซอร์ไบจาน

**อ้างอิง**
อาเซอร์ไบจาน
หมวดหมู่:ธงชาติอาเซอร์ไบจาน
หมวดหมู่:สัญลักษณ์ของประเทศอาเซอร์ไบจาน
ผีเสื้อ

ผีเสื้อ อาจหมายถึง
 สัตว์- ผีเสื้อ (แมลง) (butterfly), ชื่อแมลงทุกชนิดในอันดับ Lepidoptera มีปีกเป็นแผ่นบางสองคู่ ลำตัว ปีก และขาปกคลุมด้วยเกล็ดขนาดเล็กมากคล้ายฝุ่น เมื่อมองด้วยตาเปล่า เกล็ดเหล่านี้ทำให้เกิดสีต่าง ๆ กัน ปากเป็นงวงยาวม้วนเข้าอยู่ใต้หัวได้ มีทั้งชนิดหากินในเวลากลางวัน เรียก ผีเสื้อกลางวัน, พายัพเรียก กะเบ้อ กำเบ้อ ก่ำเบ้อ หรือ อีเบ้อ, และชนิดหากินในเวลากลางคืน เรียก ผีเสื้อกลางคืน, พายัพเรียก แมงกาย
** ผีเสื้อยักษ์ (แมลง) (moth), ชื่อผีเสื้อขนาดใหญ่หลายชนิด เช่น ชนิด Attacus atlas ในวงศ์ Saturniidae ตัวเมียเมื่อกางปีก วัดจากขอบปีกหนึ่งถึงอีกขอบปีกหนึ่งยาวได้ถึงยี่สิบเอ็ดถึงยี่สิบห้าเซนติเมตร ลำตัวยาวสี่ถึงห้าเซนติเมตร กว้างหนึ่งเซนติเมตรครึ่งถึงสองเซนติเมตร ลำตัวและอกคลุมด้วยขนสีน้ำตาลแดง ปีกสีน้ำตาลแดง มีลวดลาย โดยเฉพาะบริเวณเกือบกึ่งกลางปีกมีลักษณะบางใสรูปคล้ายใบโพ- วงศ์ปลาผีเสื้อ (butterflyfish), ชื่อปลาทะเลทุกชนิดในวงศ์ Chaetodontidae ยกเว้นปลาโนรี (Heniochus spp.)  ลำตัวสั้น กว้าง แบนข้างมาก ปากเล็ก บางชนิดปากยื่นยาวเป็นท่ออยู่ปลายสุดของหัว เกล็ดสากมือคลุมถึงบนครีบหลัง ครีบก้น และครีบหาง สีสวยสด มักเป็นบั้ง แถบ หรือจุดคละกันหลายสี อาศัยอยู่ตามแนวหินปะการัง ขนาดยาวตั้งแต่สิบถึงสามสิบเซนติเมตร
** ผีเสื้อเงิน หรือปลาเฉี่ยวหิน (silver moony), ชื่อปลาทะเลชนิด Monodactylus argenteus ในวงศ์ Monodactylidae ลำตัวสั้นมาก รูปไข่แบนข้าง ครีบหลังและครีบก้นยาวพื้นลำตัวและครีบสีเทาเงิน มีแถบสีดำพาดขวางผ่านตาหนึ่ง แถบและอีกแถบโค้งผ่านแผ่นปิดเหงือกไปยังขอบหน้าของครีบหลังและครีบก้น ขนาดยาวได้ถึงยี่สิบห้าเซนติเมตร อยู่ในน้ำจืดได้, โสร่งแขก ก็เรียก
 พรรณไม้- ผีเสื้อ (ไม้ยืนต้น)  (Alangium chinense) , ไม้ดอกชนิด Alangium chinense เป็นสมุนไพรในประเทศจีน- ผีเสื้อราตรี (ไม้ล้มลุก) (Indian park), ไม้ล้มลุกชนิด Oxalis purpurea ในวงศ์ Oxalidaceae ดอกเดี่ยวสีชมพูอมม่วง ใบประกอบคล้ายนิ้วมือและมักหุบยามราตรี
 ความเชื่อ- ผีเสื้อ อมนุษย์จำพวกหนึ่ง ถ้าอยู่ในนํ้า เรียกว่า ผีเสื้อนํ้า, ถ้าเป็นยักษ์ เรียกว่า ผีเสื้อยักษ์, ถ้าอยู่รักษาเมือง เรียกว่า ผีเสื้อเมือง
 ตัวละคร- ผีเสื้อสมุทร, รากษสในวรรณกรรมของพระสุนทรโวหาร (ภู่) เรื่อง พระอภัยมณี
 การดนตรี- ผีเสื้อ (เพลงของชรัส เฟื่องอารมย์)- ผีเสื้อ (เพลงของแคลช)
 อื่น ๆ- ป้อมผีเสื้อสมุทร, ป้อมโบราณที่จังหวัดสมุทรปราการ ประเทศไทย สร้างขึ้นเมื่อ พ.ศ. 2362- ผีเสื้อราตรี หรือโสเภณี, ภาษาปากเรียกผู้หญิงที่มีอาชีพให้บริการในสถานบันเทิงในเวลากลางคืน
หมวดหมู่:ผีเสื้อ
แม่แบบ:เหตุการณ์ปัจจุบัน/2555 มกราคม 25

บันเทิง- นาง จุรี โอศิริ ศิลปินแห่งชาติ สาขาศิลปะการแสดง (นักพากย์และนักแสดง) ประจำปีพุทธศักราช 2541เสียชีวิตแล้วด้วยโรคชรา ที่ จังหวัด เชียงราย (ไทยรัฐออนไลน์) 
}
วิกตอเรีย ซ่ง

ซ่ง เชี่ยน (宋茜; เกิด 2 กุมภาพันธ์ ค.ศ. 1987) หรือรู้จักกันในนาม วิกตอเรีย (Victoria, 빅토리아) เป็นนักร้อง นักเต้น นักแสดง นางแบบ พิธีกร นักเขียนชาวจีน ก่อนที่จะได้เข้าสู่วงการบันเทิงครั้งแรกจากการเป็นหนึ่งในสมาชิกเอฟ (เอกซ์) เกิร์ลกรุปเกาหลีใต้ สังกัดเอสเอ็มเอนเตอร์เทนเมนต์ 

**ผลงานการแสดงและรายการโทรทัศน์**

**ซีรีส์**

**ภาพยนตร์**

**มิวสิกวิดีโอ**

**รายการโทรทัศน์**

**ผลงานเพลง**

**รางวัล**

**อ้างอิง**

**แหล่งข้อมูลอื่น**
  วิคตอเรีย me2day date=2014-06-22 -  เว็บไซต์ทางการของเอฟเอ็กซ์ date=2006-04-24 -  วิคตอเรีย weibo
หมวดหมู่:บุคคลที่เกิดในปี พ.ศ. 2530
หมวดหมู่:บุคคลจากมณฑลชานตง
หมวดหมู่:ศิลปินสังกัดเอสเอ็มเอนเตอร์เทนเมนต์
หมวดหมู่:นักร้องหญิงชาวจีน
หมวดหมู่:นักร้องเคป็อปชาวจีน
หมวดหมู่:นักแสดงภาพยนตร์หญิงชาวจีน
หมวดหมู่:สมาชิกของเอฟ(เอกซ์)
ลามูแรเบลอ

ลามูแรเบลอ (L'amour est bleu) หรือ เลิฟอิสบลู (Love Is Blue) เป็นเพลงที่แต่งโดยอังเดรอ ป็อป คำร้องภาษาฝรั่งเศสโดยปีแยร์ กูร์ เพื่อใช้ในการประกวดร้องเพลงยูโรวิชันประจำปี ค.ศ. 1967 ในนามประเทศลักเซมเบิร์ก ขับร้องโดยวิกกี แลนดรอส นักร้องหญิงชาวกรีก เนื้อเพลงบรรยายถึงความรักที่ไม่สมหวัง โดยนำมาเปรียบเทียบกับสีน้ำเงิน สีเทา ลม และน้ำ  ต่อมาไบรอัน แบล็กเบิร์น นักแต่งเพลงชาวอังกฤษ ได้แต่งคำร้องในภาษาอังกฤษ ใช้ชื่อเพลงว่า "Love Is Blue" หรือ "Colours of Love"  โดยเปรียบเทียบความรักกับสีน้ำเงิน สีเทา สีแดง สีเขียว และสีดำ
เพลงนี้ได้รับอันดับที่สี่ในการประกวดยูโรวิชัน แต่กลับประสบความสำเร็จเป็นอย่างสูงในญี่ปุ่น แคนาดา และสหรัฐอเมริกา ได้รับการบันทึกเสียงในหลายภาษา ทั้งอิตาลี เยอรมัน ดัตช์ โดยเฉพาะฉบับดนตรีบรรเลงโดยวงออร์เคสตราของพอล มอเรียต ขึ้นถึงอันดับหนึ่งบิลบอร์ดฮอต 100 เป็นเวลา 5 สัปดาห์เมื่อเดือนกุมภาพันธ์ 1968 

**อ้างอิง**
หมวดหมู่:ผลงานในปี พ.ศ. 2510
หมวดหมู่:ซิงเกิลในปี พ.ศ. 2510
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:เพลงภาษาฝรั่งเศส
หมวดหมู่:เพลงที่ร่วมการประกวดเพลงยูโรวิชัน
การล้อมฮนโนจิ

การล้อมฮนโนจิ หรือ กบฏที่วัดฮนโน (Honnō-ji no Hen) เกิดขึ้นเมื่อวันที่ 21 มิถุนายน ค.ศ. 1582 ที่วัดฮนโน เมื่ออาเกจิ มิตสึฮิเดะ หนึ่งในขุนศึกของโอดะ โนบูนางะ ระหว่างที่ต้องนำทัพออกรบเกิดทรยศโนบูนางะ และนำทัพกลับมาล้อมโนบูนางะที่ปราสาทเพื่อแก้แค้นโนบูนางะที่ทำให้เขาเสียหน้าต่อหน้าขุนศึกคนอื่น แต่โนบูนางะไม่อยู่เพราะเขาไปอยู่ที่วัดฮนโน มิตสึฮิเดะจึงนำกำลังไปล้อมที่นั่นและเริ่มโจมตีทำให้ขุนศึกคู่ใจโนบูนางะคือรัมมารุและโนฮิเมะภริยาของโนบูนางะตายในศึกครั้งนี้ด้วย เมื่อเห็นว่าตัวเองกำลังจะพ่ายแพ้แล้วโนบูนางะจึงฆ่าตัวตายด้วยการเซ็ปปูกุในกองเพลิง หลังจากนั้นมิตสึฮิเดะจึงนำกำลังไปล้อมและโจมตีปราสาทของโอดะ โนบูตาดะ บุตรชายคนโตและสังหารโนบูตาดะได้ในที่สุด 
ไม่ถึงสิบวัน โทโยโตมิ ฮิเดโยชิที่มีธุระอยู่ที่ภูมิภาคชูโงกุก็ทราบข่าวการกบฏจึงรีบยกทัพกลับเกียวโตซึ่งระหว่างทางก็ได้รับเอาทหารของโนบูนางะที่รอดชีวิตเข้าร่วมกองทัพของตนตลอดเส้นทางและได้พบกับขุนพลนิวะ นากาฮิเดะในเมืองซาไก ทั้งหมดยกทัพเข้าเกียวโตและปราบมิตสึฮิเดะลงได้ในยุทธการที่ยามาซากิ ส่วนมิตสึฮิเดะถูกโจรสังหารระหว่างทาง
หมวดหมู่:ยุคเซ็งโงกุ
มุขนายกผู้ช่วย

มุขนายกผู้ช่วย (Auxiliary bishop) หรือทับศัพท์ว่าอ็อกซิเลียรีบิชอป ชาวคาทอลิกเรียกว่าพระสังฆราชผู้ช่วย เป็นสมณศักดิ์ในคริสตจักรโรมันคาทอลิก หมายถึงมุขนายกที่พระสันตะปาปาแต่งตั้งเป็นการเพิ่มเติมเพื่อให้เป็นผู้ช่วยของมุขนายกประจำมุขมณฑลที่แต่งตั้งไปก่อนแล้ว อันเนื่องมาจากมุขนายกประจำมุขมณฑลไม่สามารถปฏิบัติหน้าที่ได้ตามปกติ หรือมุขมณฑลนั้นมีขนาดใหญ่มากจนมุขนายกประจำมุขมณฑลเพียงท่านเดียวไม่อาจปกครองได้ทั่วถึง หรือมุขมณฑลนั้นสัมพันธ์กับราชสำนักซึ่งต้องการให้มุขนายกประจำมุขมณฑลเข้าเฝ้าอยู่นาน ตามประมวลกฎหมายพระศาสนจักรมุขนายกโดยปกติต้องมีอาณาเขตในปกครองเรียกว่า episcopal see ดังนั้นมุขนายกผู้ช่วยจึงไม่ใช่มุขนายกประจำมุขมณฑล แต่มีสถานะเป็นมุขนายกเกียรตินามเท่านั้น 
กฎหมายศาสนจักรยังกำหนดให้มุขนายกประจำมุขมณฑลแต่งตั้งมุขนายกผู้ช่วยนั้น (ซึ่งพระสันตะปาปาแต่งตั้งไว้) เป็นอุปมุขนายกหรือผู้ช่วยมุขนายกประจำมุขมณฑลของตนด้วย

**อ้างอิง**
หมวดหมู่:มุขนายก
การจัดลำดับแบบอิโรฮะ

การจัดลำดับแบบอิโรฮะ (Iroha-jun) คือการจัดลำดับคานะในภาษาญี่ปุ่นแบบหนึ่ง ขึ้นต้นด้วย อิ, โระ, ฮะ ฯลฯ

**การจัดลำดับ**
い (อิ)ろ (โระ)は (ฮะ)に (นิ)ほ (โฮะ)へ (เฮะ)と (โทะ)
ち (ชิ)り (ริ)ぬ (นุ)る (รุ)を (โวะ)わ (วะ)か (คะ)
よ (โยะ)た (ทะ)れ (เระ)そ (โซะ)つ (สึ)ね (เนะ)な (นะ)
ら (ระ)む (มุ)う (อุ)ゐ (วิ)の (โนะ)お (โอะ)く (คุ)
や (ยะ)ま (มะ)け (เคะ)ふ (ฟุ)こ (โคะ)え (เอะ)て (เทะ)
あ (อะ)さ (ซะ)き (คิ)ゆ (ยุ)め (เมะ)み (มิ)し (ชิ)
ゑ (เวะ)ひ (ฮิ)も (โมะ)せ (เซะ)す (ซุ)
การจัดลำดับนี้มีรากฐานมาจากเพลงอิโรฮะ (Iroha-uta) โดยใช้ฮิรางานะทั้ง 47 ตัวตามลำดับ ส่วน ん (-น) ไม่ได้จัดอยู่ในลำดับ แต่ก็อาจนำไปต่อท้ายสุดได้
การจัดลำดับเช่นนี้เคยใช้ในเอกสารทางการที่เป็นภาษาญี่ปุ่นอย่างกว้างขวาง แต่ปัจจุบันถูกแทนที่ด้วยการจัดลำดับแบบห้าสิบเสียง (อะอิอุเอะโอะ) ตามที่กำหนดไว้ใน แนวทางการสร้างเอกสารทางการ (Kōyōbun Sakusei no Yōryō)
หมวดหมู่:การจัดลำดับ
หมวดหมู่:คานะ
หมวดหมู่:วัฒนธรรมญี่ปุ่น
อิโระฮะ

อิโระฮะ (いろは) อาจหมายถึง- การจัดลำดับแบบอิโระฮะ- อิโระฮะ (เพลง)- เนินเขาอิโระฮะ- ฮะนะซะกุ อิโระฮะ อะนิเมะและมังงะ- อิโระฮะ เปลวเพลิงพิชิตมาร มังงะ
ยามาอูจิ ทาดาโยชิ

ยามาอูจิ ทาดาโยชิ (山内忠義,1592-1665) เป็นไดเมียวในต้นยุคเอโดะ เจ้าแคว้นคนที่ 2 ของแคว้นศักดินาโทซะ บุตรชายคนโตของยามาอูจิ ยาซูโตโยะ และบุตรบุญธรรมของยามาอูจิ คาซูโตโยะ ผู้เป็นลุงของเขา

**ประวัติ**
เขาเกิดในปีบุนโรกุที่ 1 (ค.ศ. 1592) ที่ปราสาทคาเกงาวะ (掛川城) จังหวัดโทโตมิ
ในปีเคโชที่ 8 (ค.ศ. 1603) เขากลายเป็นบุตรบุญธรรมของยามาอูจิ คาซูโตโยะและได้รับชื่อใหม่จากโทกูงาวะ ฮิเดตาดะ (徳川秀忠) ว่าทาดาโยชิ ในปีเคโชที่ 10 (ค.ศ. 1605) เขาได้เป็นประมุขของตระกูล แต่เนื่องจากเขายังเด็ก เขาจึงได้รับความช่วยเหลือจากยาซูโตโยะพ่อที่แท้จริงของเขา ในปีเคโชที่ 15 (ค.ศ. 1610) เขาได้รับความไว้วางใจให้เข้าไปอยู่ในตระกูลมัตสึไดระ (松平氏) ได้รับแต่งตั้งเป็นจูชิอิอิเกะ (従四位下) และได้รับตำแหน่ง โทซะโนะคามิ (土佐守) ในช่วงเวลานี้ เขาได้เปลี่ยนชื่อปราสาทของเขาคือปราสาทคาวาชิยามะเป็นปราสาทโคจิ ในฤดูหนาวปีเคโชที่ 19 (ค.ศ. 1614) เขาได้เข้าร่วมการล้อมโอซากะทางฝั่งของตระกูลโทกูงาวะ ในเวลานั้น คัตสึนางะ โมริ ซึ่งเป็น 1 ในข้ารับใช้ได้หลบหนีออกจากทาดาโยชิ และเข้าร่วมกับฝ่ายตระกูลโทโยโตมิ ในฤดูร้อนปีเคโชที่ 20 (ค.ศ. 1615) เขาไม่ได้เข้าร่วมการล้อมโอซากะได้เนื่องจากเขาไม่สามารถข้ามทะเลได้เนื่องจากเกิดพายุ
ในปีเคโชที่ 17 (ค.ศ. 1612) เมื่อเขาดำรงตำแหน่งเจ้าผู้ครองแคว้นด้วยตัวเอง เขาได้ตรากฎหมาย 75 ฉบับ และดำเนินการปฏิรูปการปกครองแคว้น ที่นำโดยมูรากามิ ฮาจิเบ（村上八兵衛）ตั้งแต่ปี ค.ศ. 1631 คาเนยามะ โนนากะ (野中兼山) ได้รับการแต่งตั้งให้ปฏิรูปการบริหารแคว้น เขาได้เสริมความแข็งแกร่งให้กับรากฐานของการบริหารแคว้นโดยดำเนินการปฏิรูปทางการเงินผ่านการค้าแบบระบบผูกขาดและแก้ไขปัญหาชายแดนกับแคว้นอูวาจิมะจังหวัดอิโยะ ผลจากการปฏิรูปนั้นยิ่งใหญ่ แต่คำใส่ร้ายของกลุ่มที่อิจฉาความสำเร็จของคาเนยามะและภาระอันหนักอึ้งต่อประชาชนในพื้นที่ทำให้เกิดการต่อต้าน และในวันที่ 3 เดือน 7 ปีเมเรกิที่ 2 (ค.ศ. 1656) ทาดาโยชิก็เกษียณคาเนยามะก็สูญเสียการสนับสนุนและสูญเสียตำแหน่งของเขา
เขาเสียชีวิตเมื่อวันที่ 24 เดือน 11 ปีคันบุนที่ 4 (ค.ศ. 1665) อายุ 74 ปี หลุมศพของเขาอยู่ที่วัดชินเนียว ในเมืองโคจิ จังหวัดโคจิ

**อ้างอิง**
หมวดหมู่:ไดเมียว
หมวดหมู่:ตระกูลยามาอูจิ
หมวดหมู่:บุคคลจากแคว้นโทซะ
ฝ่ายยุนใหญ่-ฝ่ายยุนเล็ก

ฝ่ายยุนใหญ่-ยุนเล็ก (대윤 소윤; ค.ศ. 1534 — 1565) เป็นกลุ่มขุนนางที่ทรงอำนาจระหว่างรัชกาล พระเจ้าชุงจง 
ฝ่ายยุนใหญ่ เป็นกลุ่มขุนนางที่สนับสนุน เจ้าชายรัชทายาทลีโฮ นำโดย ยุนอิม ผู้เป็นพระมาตุลา (ลุง) ขององค์ชายรัชทายาทเพราะ พระนางชังกย็อง พระมารดาขององค์ชายรัชทายาทเป็นน้องสาวของยุนอิมและ คิม อันโล พ่อพระสวามีของ เจ้าหญิงฮโยฮเย พระเชษฐภคินีขององค์ชายรัชทายาท
ฝ่ายยุนเล็ก ถูกตั้งขึ้นเมื่อปี ค.ศ. 1534 โดย ยุน ว็อน-ฮย็อง, ยุน ว็อน-โล 2 พระอนุชาของ พระนางมุนจ็อง ภายหลังจากการประสูติของ เจ้าชายคังวอน 
เมื่อพระเจ้าชุงจงสวรรคตในปี 1544 เจ้าชายรัชทายาทลีโฮขึ้นครองราชย์เป็น พระเจ้าอินจง ฝ่ายยุนใหญ่พยายามจัดการกับฝ่ายยุนเล็กแต่ไม่สำเร็จและโชคก็เข้าข้างฝ่ายยุนเล็กเมื่อพระเจ้าอินจงสวรรคตในปี 1545 ทำให้เจ้าชายคังวอนได้ขึ้นเป็นพระเจ้ามย็องจงและฝ่ายยุนเล็กก็จัดการกับฝ่ายยุนใหญ่ได้สำเร็จด้วยการทำให้ยุนอิมและขุนนางคนสนิทถูกประหารชีวิตในที่สุด
เมื่อ ยุน ว็อน-โล สิ้นชีพไปแล้วทำให้ ยุน ว็อน-ฮย็อง เป็นขุนนางที่ทรงอิทธิพลที่สุดในราชสำนักโดยมี ชองนานจอง ภรรยาเป็นที่ปรึกษาแต่แล้วเมื่อ พระพันปีมุนจอง สวรรคตในปี 1565 ขุนนางและบัณฑิตได้ถวายฎีกาต่อพระเจ้ามย็องจงให้ลงโทษยุน ว็อน-ฮย็อง และ ชองนานจองซึ่งคนทั้งคู่ก็ฆ่าตัวตายไปในปีนั้นทำให้ฝ่ายยุนเล็กหมดอำนาจไปในที่สุด

**อ้างอิง**
หมวดหมู่:ราชวงศ์โชซ็อน
หมวดหมู่:ชาวโชซ็อน
ยุทธการที่โคมากิและนางากูเตะ

ยุทธการที่โคมากิและนางากูเตะ (Komaki-Nagakute no Tatakai) เป็นชุดสงครามใน ค.ศ. 1584 ระหว่างกองทัพของฮาชิบะ ฮิเดโยชิ (ผู้กลายเป็นโทโยโตมิ ฮิเดโยชิใน ค.ศ. 1586) กับกองทัพของโอดะ โนบูกัตสึและโทกูงาวะ อิเอยาซุ ทั้งฮิเดโยชิกับอิเอยาซุเคยรับใช้โอดะ โนบูนางะ และไม่เคยเข้าร่วมรบมาก่อน ทำให้นี่อาจเป็นความเป็นปฏิปักษ์เพียงครั้งเดียวของพวกเขา

**อ้างอิง**
หมวดหมู่:พ.ศ. 2127
หมวดหมู่:ยุคเซ็งโงกุ
แม่แบบ:กล่องข้อมูล ชาววิกิพีเดีย/doc

== วิธีใช้งาน**
ใส่โค้ดดังกล่าวนี้ พร้อมเติมค่าหลังเครื่องหมายเท่ากับ ดังตัวอย่าง
พารามิเตอร์ user จำเป็นต้องใส่ให้ตรงกับบัญชีผู้ใช้ที่สมัคร **ห้ามใส่โค้ดวิกิใด ๆ** หรืออีกทางเลือกหนึ่งคือไม่จำเป็นต้องใส่ก็ได้ แม่แบบจะไปดึงชื่อผู้ใช้มาเอง
หมวดหมู่:กล่องข้อมูล
หมวดหมู่:ชาววิกิพีเดีย
อาร์กเดอะแลดมอนสเตอร์เกมวิธคาสิโนเกม

อาร์กเดอะแลดมอนสเตอร์เกมวิธคาสิโนเกม (アークザラッド・モンスターゲーム with カジノゲーム; italic=yes) เป็นวิดีโอเกมที่ผลิตโดยจีคราฟต์ และจัดเปิดตัวโดยโซนี่คอมพิวเตอร์เอนเตอร์เทนเมนท์

**รูปแบบการเล่น**
เป็นสังเวียนที่อยู่ในโลกแห่งอาร์กเดอะแลด ซึ่งมี "มอนสเตอร์เกม" รวมถึงมีศูนย์การค้าที่ดำเนินการโดยคาสิโนของชองการ่า ซึ่งเป็น "คาสิโนเกม" โดยได้แบ่งลงสู่ซีดีสองแผ่น
"มอนสเตอร์เกม" เป็นส่วนหนึ่งของอาร์กเดอะแลด II (ซึ่งเป็นตอนต่อของอาร์กเดอะแลดภาค 2) ที่ได้รับการนำเสนอโดยการจับฉลากด้วยการส่งบัตรเข้าร่วม และได้ดำเนินการเชิงพาณิชย์โดยการเพิ่มคาสิโนเหล่านี้ เกมนี้มีไอเท็มที่ทรงประสิทธิภาพซึ่งไม่อาจหามาได้โดยปกติ และมีความสอดคล้องกับความต้องการในอาร์กเดอะแลดภาค 2

**เกมมอนสเตอร์**
เป็นการทำศึกกับเหล่ามอนสเตอร์และทำการรวบรวมข้อมูลในแต่ละศึก โดยการสวมบทมอนสเตอร์และจะได้รับรางวัลหากชนะการต่อสู้ รวมถึงผองเพื่อนและไอเทมต่าง ๆ ข้อมูลที่ทำการบันทึกไว้สามารถนำมาใช้ในอาร์กเดอะแลดภาค 2 (ส่วนเรื่องราวที่ผ่านพ้นจากสองภาคมาแล้วอาจจะไม่ได้ผล) ตามค่าประสบการณ์ที่ได้รับและไอเท็มสามารถใช้ได้โดยตรงตามแต่ละบุคคล

**เกมคาสิโน**
เกมคาสิโนที่หลากหลายมีอยู่ที่ศูนย์การค้าซึ่งดำเนินการโดยชองการ่า ซึ่งมีจุดมุ่งหมายในการแก้ปัญหาของชองการ่า โดยมีการปรากฏตัวจของอาร์คในฐานะเสมียน สิ่งที่แตกต่างจากเกมมอนสเตอร์ คือการที่ข้อมูลไม่ได้ใช้ร่วมกับอาร์กเดอะแลดภาค 2 โดยเกมที่ปรากฏ ประกอบด้วย: 3 นัมเบอร์, สล็อตแมชชีน, บิงโกดาร์บี, การ์ดเกม และซูเปอร์สลอต

**อ้างอิง**

**แหล่งข้อมูลอื่น**
  アーク ザ ラッド モンスターゲーム with カジノゲーム date=2021-02-24 （ゲームアーカイブス） - playstation.com
หมวดหมู่:อาร์กเดอะแลด
หมวดหมู่:เกมสำหรับเพลย์สเตชัน
หมวดหมู่:วิดีโอเกมที่ออกวางจำหน่ายในปี พ.ศ. 2540
สโมสรฟุตบอลจามจุรี ยูไนเต็ด

สโมสรฟุตบอลจามจุรี ยูไนเต็ด เป็นสโมสรฟุตบอลอาชีพ ในประเทศไทย มีสำนักงานใหญ่ตั้งอยู่ที่อาคารจัตุรัสจามจุรี แขวงปทุมวัน เขตปทุมวัน กรุงเทพมหานคร เดิมมีชื่อว่า "สโมสรฟุตบอลจุฬาลงกรณ์มหาวิทยาลัย" โดยเป็นสโมสรฟุตบอลที่เก่าแก่ที่สุดในประเทศไทยที่ยังคงดำเนินกิจการอยู่ในปัจจุบัน ในอดีตเคยประสบความสำเร็จสูงสุดด้วยการคว้าแชมป์ถ้วยพระราชทาน ก ได้ในปี พ.ศ. 2463 ซึ่งสมัยนั้นถือว่าเป็นการแข่งขันฟุตบอลในระดับสูงที่สุด
ปัจจุบันสโมสรเปลี่ยนชื่อเป็น "จามจุรี ยูไนเต็ด" ตั้งแต่ปี พ.ศ. 2554 ปัจจุบันลงแข่งขันอยู่ในระดับไทยลีก 3 โซนภาคกลาง

**ผู้เล่น**

**ผู้เล่นชุดปัจจุบัน**

**ผลงานของสโมสรในแต่ละฤดูกาล**

**เกียรติประวัติ**
ถ้วยพระราชทาน ก - ชนะเลิศ พ.ศ. 2463

**สโมสรพันธมิตร**

**พันธมิตรในประเทศ**
 สโมสรการท่าเรือ

**แหล่งข้อมูลอื่น**
 ChamchuriUnitedFans

**อ้างอิง**

จามจุรี
จามจุรี ยูไนเต็ด
หมวดหมู่:จุฬาลงกรณ์มหาวิทยาลัย
จามจุรี
นิชิเร

บริษัท นิชิเร จำกัด มหาชน (ニチレイ株式会社, Nichirei Kabushiki-gaisha; Nichirei Corporation) เป็นบริษัทผลิตอาหารแช่แข็งและอุตสาหกรรมห้องเย็นที่ใหญ่ที่สุดแห่งหนึ่งของญี่ปุ่น มีสำนักงานใหญ่อยู่ที่โตเกียว และบริษัทในเครือกว่า 80 บริษัททั่วโลก โดยมีธุรกิจหลักในด้าน การแปรรูปอาหาร และโลจิสติกส์โดยเฉพาะด้าน cold chain  นอกจากนี้ยังดำเนินธุรกรรมในกลุ่ม ผลิตภัณฑ์ประมง ผลิตภัณฑ์เนื้อสัตว์แปรรูป อสังหาริมทรัพย์ และ เทคโนโลยีชีวภาพอีกด้วย

**ประวัติ**
สำนักงานใหญ่บ.นิชิเร (อาคารนิชิเร-ฮิกาชิกินซ่า 6-19-20 แขวงทสึคิจิ เขตชูโอ กรุงโตเกียว 104-8402 ญี่ปุ่น)
บริษัทก่อตั้งในวันทื่ 24 ธันวาคม 2485 ในนาม บริษัทอุตสาหกรรมผลิตภัณฑ์ประมงแห่งจักรวรรดิ (帝国水産統制株式会社) ตาม พรบ. ควบคุมการประมง โดยลงทุนใน 18 บริษัทประมงทั่วญี่ปุ่น จากนั้นในเดือนเมษายนปีต่อมาบริษัทได้เริ่มดำเนินธุรกรรมการซื้อขายผลิตภัณฑ์ประมง ตลอดทั้งอุตสาหกรรมในห่วงโซ่การผลิตเช่น โรงน้ำแข็ง และบริการห้องเย็นสำหรับขนส่งผลิตภัณฑ์แช่แข็ง ภายหลังสงครามมหาเอเชียบูรพาวันที่ 1 ธันวาคม 2488 บริษัทรัฐวิสาหกิจแห่งนี้ได้ถูกแปรรูปเป็นบริษัทเอกชนและเข้าสู่ตลาดหลักทรัพย์ในนาม บ. ญี่ปุ่นห้องเย็น จำกัด มหาชน (日本冷蔵株式会社) ต่อมาในปี 2528 ตามเพื่อเสริมสร้างเอกลักษณ์องค์กร (IC) บริษัทจึงได้ทำการเปลี่ยนชื่อโดยดึงคำย่อของ "นิชิ" จาก "นิปอน" (ญี่ปุ่น) และ "เร" จาก "เรโซ" (ห้องเย็น) เป็น บ. นิชิเร จำกัด มหาชน

**บริษัทในเครือ**
ประกอบด้วย:

**ญี่ปุ่น**
บ. นิชิเรฟู้ดส์ จำกัด มหาชน (ผลิตแปรรูปอาหารแช่เยือกแข็ง)
*บ. นิชิเรเฟรช จำกัด มหาชน (ผลิตผลิตภัณฑ์ประมงและเนื้อสัตว์ไม่ผ่านการแปรรูป)
*บ. นิชิเรโลจิสติก กรุ๊ป จำกัด มหาชน (บริการโลจิสติกส์อุณหภูมิต่ำ cold chain logistic)
*บ. นิชิเรไบโอไซนส์ จำกัด (เทคโนโลยีชีวภาพ)
*บ. นิชิเรโปรเซิร์ฟ จำกัด (บริการให้คำปรึกษาและประกอบธุรกรรม และอสังหาริมทรัพย์)
*บ. นิชิเรฟู้ดส์ไดเร็ค จำกัด (จัดจำหน่ายผลิตภัณฑ์อาหาร)

**ต่างประเทศ**
เวียดนาม จีน บราซิล สหรัฐอเมริกา เนเธอร์แลนด์ โปแลนด์ เยอรมัน เป็นต้น

**ประเทศไทย**
 นิชิเรอิ คอร์ปอเรชั่น ( นิชิเรอิ ฟู้ดส์ อิงค์ และ นิชิเรอิ เฟรช อิงค์)1126/2 อาคารวานิช 2 ชั้น 11 ห้อง 1107  ถนนเพชรบุรีตัดใหม่ แขวงมักกะสัน เขตราชเทวี กรุงเทพมหานคร 10400- บ. นิชิเรฟู้ดส์ จำกัด มหาชน- บริษัทร่วมทุน (joint venture) บ.สุรพล นิชิเร ฟู้ดส์ จำกัด (สุนิฟ SUNIF)- บริษัทร่วมทุน บ.จีเอฟพีที นิชิเร (ประเทศไทย) จำกัด (GFN)- ลงทุนบางส่วนใน บ.เชียงใหม่ โฟรเซ่น ฟู้ดส์ จำกัด มหาชน

**อ้างอิง**
หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:บริษัทญี่ปุ่นที่ก่อตั้งในปี พ.ศ. 2485
โตโยต้า ลีกคัพ 2554

ฟุตบอล "โตโยต้า ลีกคัพ 2554" เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลไทยคม เอฟเอคัพ ภายใต้การจัดการของสมาคมฟุตบอลแห่งประเทศไทย ร่วมมือกับ บริษัทไทยพรีเมียร์ลีก และ การกีฬาแห่งประเทศไทย โดยมี บริษัทโตโยต้า มอเตอร์ ประเทศไทย(จำกัด) เป็นผู้ให้การสนับสนุนหลัก
เริ่มการแข่งขันรอบคัดเลือกตั้งแต่วันที่ 18 พฤษภาคม ไปจนถึงรอบชิงชนะเลิศ ในวันที่ 4 กุมภาพันธ์ พ.ศ. 2555 ที่ สนามศุภชลาศัย

**รางวัล**
 ทีมชนะเลิศ - เงินรางวัล 5,000,000 บาท + เป็นตัวแทนทีมจากประเทศไทยไปแข่งขันรายการโตโยต้า พรีเมียร์คัพ กับสโมสรจากประเทศญี่ปุ่น- ทีมรองชนะเลิศ - เงินรางวัล 1,000,000 บาท- ทีมแฟร์เพลย์ - รถรถกระบะ ไฮลักซ์ วีโก้ รุ่นดับเบิ้ลแค็บ พรีรันเนอร์ 1 คัน- นักเตะยอดเยี่ยม - รถโตโยต้า คัมรี่ ไฮบริด 1 คัน

**ระบบการแข่งขัน**
 รอบคัดเลือก - เปิดรับสมัครสโมสร จาก ลีกภูมิภาค ดิวิชั่น 2 (แข่งขันนัดเดียว)
ทำการจับสลากวันที่ 12 พฤษภาคม- รอบ 64 ทีม - 18 สโมสร ไทยพรีเมียร์ลีก, 18 สโมสร ลีก ดิวิชั่น 1 + 28 สโมสรจากรอบคัดเลือก (แข่งขันนัดเดียว)- รอบ 32 ทีม - 32 ผู้ชนะรอบ 64 ทีม (แข่งขันนัดเดียว)- รอบ 16 ทีม - 16 ผู้ชนะรอบ 32 ทีม (แข่งขัน 2 นัด เหย้า-เยือน)- รอบ 8 ทีม - 8 ผู้ชนะรอบ 16 ทีม (แข่งขัน 2 นัด เหย้า-เยือน)- รอบรองชนะเลิศ - 4 ผู้ชนะรอบ 8 ทีม (แข่งขัน 2 นัด เหย้า-เยือน)- รอบชิงชนะเลิศ - 2 ผู้ชนะรอบรองชนะเลิศ
ทำการแข่งขันที่ สนามศุภชลาศัย ในวันที่ 4 กุมภาพันธ์ พ.ศ. 2555

**รอบคัดเลือก**
การแข่งขันรอบคัดเลือกจะเล่นในภูมิภาคของสโมสรจากลีกภูมิภาค ดิวิชั่น 2 โดยแบ่งออกเป็น 5 กลุ่มตามภูมิภาค

**รอบ 64 ทีม**
ทำการจับสลากวันพุธที่ 8 มิถุนายน ณ ห้องทานตะวัน โรงแรมโกลเด้น ทิวลิป ซอฟเฟอริน

**สายการแข่งขัน**

**รอบ 32 ทีม**
ทำการจับสลากวันอังคารที่ 21 มิถุนายน ณ ห้องประชุมรอดโพธิ์ทอง สนามกีฬาแห่งชาติ

**รอบ 16 ทีม**
ทำการจับสลากวันพฤหัสบดีที่ 30 มิถุนายน ณ ห้องทานตะวัน โรงแรมโกลเด้น ทิวลิป ซอฟเฟอริน

**รอบ 8 ทีม**
ทำการจับสลากวันจันทร์ที่ 8 สิงหาคม ณ ห้องประชุมรอดโพธิ์ทอง สนามกีฬาแห่งชาติ

**รอบรองชนะเลิศ**
นัดแรก
นัดสอง
รวมผล 2 นัด การท่าเรือไทย ชนะ พัทลุง 3-1
รวมผล 2 นัด เสมอ 3-3 บุรีรัมย์ พีอีเอ เข้ารอบด้วยกฎประตูทีมเยือน

**รอบชิงชนะเลิศ**
หมวดหมู่:ไทยลีกคัพ
หมวดหมู่:ประเทศไทยในปี พ.ศ. 2554
ยิม แบยอง

ยิม แบยอง (임백령, ?-?) เป็นขุนนางคนสำคัญในรัชกาล พระเจ้าชุงจง และเป็นแกนนำ ฝ่ายยุนเล็ก มีฉายาว่า เคมา ตายเพราะม้าซึ่งเกี่ยวข้องกับฉายา
ยิม แบยอง เกิดเมื่อใดไม่ปรากฏเป็น ยังบัน หรือ บัณฑิต จากเมือง แฮอัน ได้เดินทางมายัง ฮันยาง เพื่อเข้าสอบเป็นขุนนางเพราะชื่นชอบอุดมการณ์ของ โชวกวางโจ ขุนนางคนสำคัญในต้นรัชกาลพระเจ้าชุงจงที่ต้องการกำจัดพวกขุนนางที่เอาแต่ผลประโยชน์ใส่ตัวแต่เมื่อยิม แบยองมาสอบปรากฏว่าไม่ผ่านหลังจากนั้นก็เข้าสอบเรื่อยๆ ก็ไม่ผ่านอีกจนครั้งสุดท้ายปรากฏว่าเขาสอบผ่านเป็น จอหงวน ได้เป็นขุนนางสมใจจากนั้นเขาก็ได้ร่วมมือกับ ยุน ว็อน-ฮย็อง และ ยุน วอนโล ตั้ง ฝ่ายยุนเล็ก ขึ้นและในเหตุการณ์ที่เรียกว่า เหตุการณ์การกวาดล้างปีอึยซา ยิม แบยองผู้นี้ก็ได้หยิบดาบขึ้นไล่ฟันเหล่าขุนนางและบัณฑิต ฝ่ายยุนใหญ่ ล้มตายจำนวนมากแสดงให้เห็นว่าขุนนางผู้นี้แท้จริงแล้วก็เป็นพวกทะเยอทะยานมักใหญ่ใฝ่สูงนั่นเอง
หลังจากเหตุการณ์นี้ได้ไม่นานก็ถึงช่วงวาระสุดท้ายในชีวิตของยิม แบยองเมื่อพระเจ้าจุงจงได้ให้เขาเป็นทูตไปยัง ต้าหมิง แต่ยังไม่ทันได้ไปก็พลาดท่าตกม้าตายซึ่งสมกับฉายาของเขาว่า เคมา ที่แปลว่า เสนาบดีตกม้า และนักษัตรในปีนั้นก็คือ มะเมีย ที่มีม้าเป็นสัญลักษณ์
หมวดหมู่:ขุนนางเกาหลี
หมวดหมู่:บุคคลในยุคราชวงศ์โชซ็อน
หมวดหมู่:ตัวละครในบัลลังก์จอมนาง
สะสม พบประเสริฐ

สะสม พบประเสริฐ (บุ; เกิดวันที่ 10 ตุลาคม พ.ศ. 2510) เป็นอดีตนักฟุตบอลชาวไทย เล่นในตำแหน่งกองกลาง ปัจจุบันเป็นหัวหน้าผู้ฝึกสอนให้กับพีที ประจวบ ในไทยลีก 
สะสมเคยเล่นให้กับสโมสรฟุตบอลธนาคารกสิกรไทย และบีอีซี เทโรศาสน รวมกันเป็นเวลาถึง 10 ปี ในการเล่นฟุตบอลอาชีพ และเล่นให้กับฟุตบอลทีมชาติไทยในช่วง พ.ศ. 2540 โดยลงเล่นให้กับทีมชาติไทยไปทั้งหมด 8 นัด ทำได้ 1 ประตู 
หลังจากเลิกเล่นอาชีพกีฬาฟุตบอล สะสมได้ไปเรียนที่ประเทศเยอรมัน UEFA – A License by Deutscher Fussball-Bund เกี่ยวกับการเป็นผู้จัดการทีมฟุตบอล แล้วเมื่อไปเรียนเสร็จเขาก็ได้กลับมาเป็นผู้วิจารณ์เกมฟุตบอลของสถานีโทรทัศน์ทรูวิชันส์และพีพีทีวีในประเภทรายการกีฬาฟุตบอล
ใน พ.ศ. 2544 สะสมรับหน้าที่ในการเป็นหัวหน้าผู้ฝึกสอนทีมชาติไทยรุ่นอายุไม่เกิน 14 ปี ใน พ.ศ. 2546 เป็นหัวหน้าผู้ฝึกสอนทีมชาติไทยรุ่นอายุไม่เกิน 16 ปี จนถึง พ.ศ. 2547 โดยใน พ.ศ. 2547 สะสมเข้ารับตำแหน่งหัวหน้าผู้ฝึกสอนให้กับบีอีซี เทโรศาสน ต่อจากอรรถพล ปุษปาคม แต่ไม่ประสบความสำเร็จเท่าที่ควร 
ใน พ.ศ. 2552 สะสมได้รับการแต่งตั้งให้เป็นหัวหน้าผู้ฝึกสอนของการท่าเรือ เอฟซี ซึ่งเขาสามารถนำทีมคว้าแชมป์ไทยเอฟเอคัพและไทยลีกคัพได้ใน พ.ศ. 2552 และ 2553 ตามลำดับ จากนั้นใน พ.ศ. 2554 สะสมได้รับการแต่งตั้งจากสมาคมฟุตบอลไทยให้ไปคุมทีมชาติไทยรุ่นอายุไม่เกิน 16 ปีชั่วคราว ซึ่งสะสมก็สามารถนำทีมคว้าแชมป์ เอเอฟเอฟ U-16 ยอร์ท แชมเปียนชิพ ได้สำเร็จด้วยการชนะลาวไปได้ 1 ประตูต่อ 0 
สะสมได้รับการแต่งตั้งให้เป็นหัวหน้าผู้ฝึกสอนของบุรีรัมย์ ใน พ.ศ. 2554 แต่ไม่สามารถทำงานได้อย่างเต็มเวลา เนื่องจากติดภารกิจส่วนตัว จึงถูกย้ายไปดำรงตำแหน่งประธานฝ่ายเทคนิคของสโมสร ใน พ.ศ. 2555 แบงค็อก ยูไนเต็ดได้เซ็นสัญญากับสะสมเป็นระยะเวลา 3 ปีในการคุมทีม
ใน พ.ศ. 2557 สะสมได้ลาออกจากตำแหน่งหัวหน้าผู้ฝึกสอนของแบงค็อก ยูไนเต็ด เนื่องจากเหตุผลของการวางแผนทีมในฤดูกาล 2014 ของสโมสรยังไม่มีความก้าวหน้า ใน พ.ศ. 2558 สะสมเข้ารับตำแหน่งหัวหน้าผู้ฝึกสอนของแอร์ฟอร์ซ เซ็นทรัล

**เกียรติประวัติ**
นักเตะ
ธนาคารกสิกรไทย- 16px ชิงแชมป์สโมสรเอเชีย (2): 1993-94, 1994-95- 16px ฟุตบอลชิงถ้วยพระราชทานประเภท ก. (3): 1992, 1993, 1995- 16px ฟุตบอลชิงถ้วยพระราชทานควีนสคัพ (4): 1994, 1995, 1996, 1997
บีอีซี เทโรศาสน - 16px ไทยพรีเมียร์ลีก (2): 2543, 2544/45- 16px ฟุตบอลชิงถ้วยพระราชทานประเภท ก. (1): 2000
ผู้จัดการทีม
ทีมชาติไทย- 16px เอเอฟเอฟ U-16 ยอร์ท แชมเปียนชิพ  ชนะเลิศ ; 2011 กับ ทีมชาติไทยรุ่นอายุไม่เกิน 16 ปี
สโมสร
การท่าเรือ เอฟซี- 16px ชนะเลิศ (1): ไทยคม เอฟเอคัพ 2552 - 16px ชนะเลิศ (1): โตโยต้า ลีกคัพ 2553
แบงค็อก ยูไนเต็ด- อันดับที่ 3 ไทยลีกดิวิชัน 1 ฤดูกาล 2555 เลื่อนขึ้นสู่ ไทยพรีเมียร์ลีก 
ชลบุรี- รองชนะเลิศ (1): เอฟเอคัพ 2563–64
รางวัลส่วนตัว- ผู้จัดการทีมยอดเยี่ยมประจำเดือนของไทยลีก: กันยายน 2565

**การทำประตูในนามทีมชาติ**

**อ้างอิง**
หมวดหมู่:นักฟุตบอลชายชาวไทย
หมวดหมู่:ผู้จัดการทีมฟุตบอลชาวไทย
หมวดหมู่:ผู้จัดการทีมฟุตบอลในไทยลีก
หมวดหมู่:ผู้เล่นสโมสรฟุตบอลธนาคารกสิกรไทย
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้จัดการทีมสโมสรฟุตบอลโปลิศ เทโร
หมวดหมู่:ผู้จัดการทีมสโมสรฟุตบอลการท่าเรือ
หมวดหมู่:ผู้จัดการทีมสโมสรฟุตบอลบุรีรัมย์
หมวดหมู่:ผู้จัดการทีมสโมสรฟุตบอลแบงค็อก ยูไนเต็ด
หมวดหมู่:ผู้จัดการทีมสโมสรฟุตบอลแอร์ฟอร์ซ ยูไนเต็ด
หมวดหมู่:ผู้จัดการทีมสโมสรฟุตบอลชลบุรี
หมวดหมู่:ผู้จัดการทีมสโมสรฟุตบอลประจวบ
หมวดหมู่:นักฟุตบอลจากจังหวัดนครสวรรค์
พีสุเกะ

ไฟล์:พีสุเกะ มังงะ.jpg|thumb|250px|พีสุเกะ ในฉบับมังงะ
พีสุเกะ (Pīsuke; Piisuke) ได้รับการออกแบบโดย ฟูจิโกะ เอฟ. ฟูจิโอะ เป็นตัวละครการ์ตูนซีรีส์ โดราเอมอน ที่ได้รับการกล่าวถึงเรื่องราวความผูกพันระหว่างมนุษย์กับสัตว์ที่สร้างความประทับใจให้กับผู้ชมมานานกว่า 3 ทศวรรษ ซึ่งพีสุเกะเป็นเพลซิโอซอร์ซึ่งอยู่ในกลุ่มของสัตว์เลื้อยคลานทะเล สายพันธุ์ฟุตาบะซอรัส

**เนื้อเรื่องย่อ**
โนบิตะได้ใช้ผ้าคลุมกาลเวลาฟักไดโนเสาร์สายพันธุ์ฟุตาบะซอรัสขึ้นมา และได้นำไปซุกซ่อน ก่อนที่จะร่างกายของมันจะเติบโตจนมีขนาดใหญ่จนไม่สามารถซุกซ่อนได้อีกต่อไป มันเป็นไดโนเสาร์ที่มีความเชื่อง และโนบิตะได้ตั้งชื่อให้กับมันว่า พีสุเกะ

**ไดโนเสาร์ของโนบิตะ**
ในเทนโตมูชิคอมิกส์ เล่ม 10 มีเรื่องราวของโนบิตะที่ได้ขุดพบซากฟอสซิลของไดโนเสาร์เพลซิโอซอร์ และได้ทำการฟักไข่ด้วยผ้าคลุมแห่งกาลเวลา โนบิตะมีความต้องการที่จะเลี้ยงดูมัน แต่มันก็โตวันโตคืนจนต้องพามันส่งกลับไปยังยุคของมัน

**โดราเอมอน ตอน ไดโนเสาร์ของโนบิตะ**
ในโดราเอมอนฉบับภาพยนตร์ชุด ไดโนเสาร์ของโนบิตะ เนื้อหาในการฟักลูกไดโนเสาร์นี้มีลักษณะที่คล้ายกับไดโนเสาร์ของโนบิตะในหนังสือการ์ตูน ซึ่งในภายหลังโดเรมอนและโนบิตะ รวมถึง ชิซูกะ, ไจแอนท์, ซูเนโอะ อีกสามคนได้เดินทางสู่ยุคครีเตเชียส นอกจากนี้ ไทม์แมชชีนที่พวกเขาใช้เดินทางได้ถูกโจมตีโดยนักล่าไดโนเสาร์ ซึ่งได้แทรกขึ้นมาในการผจญภัยครั้งนี้ ซึ่งมีหลายครั้งที่จะได้เห็นแรงบันดาลใจในการช่วยเหลือผู้อื่นของโนบิตะ

**โดราเอมอน ตอน ไดโนเสาร์ของโนบิตะ เดอะมูฟวี่**
ภาพยนตร์ชุด ไดโนเสาร์ของโนบิตะ เดอะมูฟวี่ ได้รับการจัดฉายครั้งแรก ณ วันที่ 4 มีนาคม ค.ศ. 2006 เป็นภาพยนตร์รีเมคจาก โดราเอมอน ตอน ไดโนเสาร์ของโนบิตะ โดยมีการดำเนินเรื่องราวในลักษณะเดียวกัน โดยมีการวาดขึ้นใหม่ และนำเสนอความผูกพันของโนบิตะและฉากที่เพิ่มมากขึ้น จุดสังเกตที่น่าสนใจคือ ของวิเศษ ทามาโกะทำให้เชื่อง ที่ให้ไดโนเสาร์กินนั้นเป็น ลูกบอลสีชมพู และภาพยนตร์ ไดโนเสาร์ของโนบิตะ เดอะมูฟวี่ ยังมีฉากเบื้องหลังในตอนท้ายของเรื่องอีกด้วย

**โดราเอมอน ตอน ไดโนเสาร์ตัวใหม่ของโนบิตะ**
ภาพยนตร์ชุด โดราเอมอน ตอน ไดโนเสาร์ตัวใหม่ของโนบิตะ  ได้รับการจัดฉายครั้งแรก ณ วันที่ 8 สิงหาคม ค.ศ. 2020 เป็นภาพยนตร์ภาคต่อของ โดราเอมอน ตอน ไดโนเสาร์ของโนบิตะ เดอะมูฟวี่ มีการปรากฏตัวของพึซึเกะที่ให้เสียงโดย	เรียวโนสุเกะ คามิกิ ที่เคยให้เสียงพากย์ในไดโนเสาร์ของโนบิตะ เดอะมูฟวี่ กลับมารับเชิญอีกครั้งตอนที่โนบิตะพลัดตกจากทะเล และพีซึเกะที่อายุมากขึ้นได้ช่วยโนบิตะและคิวขึ้นฝั่ง

**ผู้ให้เสียงพากย์**
 เคโกะ โยโกะซาวะ - ไดโนเสาร์ของโนบิตะ- ริวโนสุเกะ คะมิกิ - ไดโนเสาร์ของโนบิตะ เดอะมูฟวี่ และ โดราเอมอน ตอน ไดโนเสาร์ตัวใหม่ของโนบิตะ

**สิ่งสืบทอด**
พีสุเกะ ยังเป็นตัวละครหลักที่ปรากฏในพิพิธภัณฑ์ฟูจิโกะ เอฟ. ฟูจิโอะ ที่นครคาวาซากิ จังหวัดคานางาวะ ในบริเวณสวนด้านนอก

**อ้างอิง**

**แหล่งข้อมูลอื่น**
  映画ドラえもん『のび太の恐竜2006』公式サイト -  うごくえほん のび太の恐竜 date=2011-10-13  -  ピー助 at Wikia 
หมวดหมู่:ตัวละครที่เป็นสัตว์เลื้อยคลาน
หมวดหมู่:ตัวละครที่เป็นไดโนเสาร์
หมวดหมู่:ตัวละครในโดราเอมอน
โรงเรียนพัฒนานิคม

โรงเรียนพัฒนานิคม ตั้งอยู่เลขที่192 หมู่ 6 ถนนสายลพบุรี-วังม่วง สานตรี ตำบลพัฒนานิคม อำเภอพัฒนานิคม จังหวัดลพบุรี 15140 ภายใต้สังกัดกรมสามัญศึกษา กระทรวงศึกษาธิการ เป็นสถานศึกษาระดับมัธยมศึกษาของรัฐ จัดการเรียนการสอนตามหลักสูตรการศึกษาขั้นพื้นฐาน เปิดสอนตั้งแต่ระดับชั้นมัธยมศึกษาปีที่ 1-6 จัดเป็นโรงเรียนมัธยมศึกษาขนาดใหญ่โรงเรียนพัฒนานิคมได้รับการประเมินเพื่อรับรองให้เป็น ๑ อำเภอ ๑โรงเรียนในฝัน

**ประวัติ**
โรงเรียนพัฒนานิคมได้เริ่มก่อตั้งเมื่อประมาณปี พ.ศ. 2504  
กรมประชาสงเคราะห์ได้จัดสรรที่ดินให้สร้างโรงเรียน มีเนื้อที่ 72 ไร่ 3 งาน 38.4 ตารางวา โดยเปิดสอนในระดับชั้นมัธยมศึกษาปีที่ 1 ถึงชั้นมัธยมศึกษาปีที่ 3 (มศ.3) สังกัดกรมสามัญศึกษา กระทรวงศึกษาธิการ และเมื่อวันที่ 1 มิถุนายน 2504 โดยมีจอมพลสฤษดิ์ ธนะรัชต์ มาเป็นประธานในพิธีเปิด ซึ่งในขณะนั้นมีนายอนันต์ อ่ำพันธ เป็นครูใหญ่ต่อมาในปีพุทธศักราช 2525 กรมสามัญศึกษาให้โรงเรียนเปิดสอนในระดับมัธยมศึกษาตอนปลาย (ม.4-ม.6) โดยมีผู้ว่าราชการจังหวัดลพบุรี นายวิธาน สุวรรณทัต ให้เกียรติเป็นประธานในพิธิเปิดเมื่อ วันที่ 1 มิถุนายน 2525

**สัญลักษณ์โรงเรียน**
 พุทธศาสนสุภาษิตประจำโรงเรียน นตฺถิ ปญฺา สมา อาภา (แสงสว่างใดเสมอด้วยปัญญาไม่มี)- พระประจำโรงเรียน พระพุทธวชิรมงคล- สีประจำโรงเรียน 
** สีเขียว หมายถึง ความอุดมสมบูรณ์ ความเจริญงอดงาม
** สีเหลือง คุณธรรมจริยธรรม เมื่อรวมกันแล้วหมายถึง โรงเรียนที่มีความเจริญงอกงามสมบูรณ์เปี่ยมไปด้วยคุณธรรมจริยธรรม

**ดูเพิ่ม**
 รายชื่อโรงเรียนในจังหวัดลพบุรี- อำเภอพัฒนานิคม

**อ้างอิง**
  โรงเรียนพัฒนานิคม เว็บไซต์อย่างเป็นทางการ-  ประวัติโรงเรียนพัฒนานิคม date=2012-11-01 
พัฒนานิคม
พัฒนานิคม
หมวดหมู่:สิ่งก่อสร้างในอำเภอพัฒนานิคม